Иван Вазов
Гостите

chitanka.info

Кой чука там?

— Тук любовта е нежна,

омайницата прежна…

От моя сладък плам,

поет, поутоли гърди си!

— Любов, иди си!

Кой чука там?

— Аз Радостта съм. — Що е?

— Доидох в сърцето пусто твое,

по — пусто от порутен храм,

да фърля искра младост.

— Иди си, Радост!

Кой чука пак?

— Тук Славата е. Тичам

за нови лаври да извличам

поета из забрава, мрак.

Отнебесата ида право.

— Махни се, Славо!

Кой чука йощ?

— Скръбта съм. Дружка вярна,

дойдох да ти се мярна,

че сам си в тая тъмна нощ!

Отваряш ли ми ти вратата си?

— Влез, ти си у дома си!

София, 1900

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.